AndreaBozzo/ceres-open-data-index huggingface dataset:
Registar godišnjih financijskih izvještaja - javna objava

Na internet stranici http://rgfi.fina.hr/JavnaObjava-web/jsp/prijavaKorisnika.jsp nakon registracije dostupni su, javno bez naknade godišnji financijski izvještaji te druga dokumentacija koju su, prema članku 30. Zakona o računovodstvu, poduzetnici dužni dostaviti Fini radi javne objave. Za obveznike konsolidacije javno su dostupni i konsolidirani financijski izvještaji. Datoteke godišnjih financijskih izvještaja moguće je preuzeti u strojno čitljivom obliku u .csv formatu za mikro i male poduzetnike.
Upisnik fizičkih i pravnih osoba koje obavljaju djelatnost prometa pokretnim kulturnim dobrima i drugim predmetima koji imaju umjetničko, povijesno, arheološko i drugo značenje

Registar fizičkih i pravnih osoba javna je knjiga fizičkih i pravnih osoba koje obavljaju djelatnost prometa pokretnim kulturnim dobrima i drugim predmetima koji imaju umjetničko, povijesno, arheološko i drugo značenje te način vođenja i sadržaj evidencije nabave i prodaje te drugih pravnih poslova vezanih uz navedena kulturna dobra i kulturne predmete koju vodi Ministarstvo kulture i medija.
Registar kulturnih dobara

Registar kulturnih dobara Republike Hrvatske javna je knjiga koju vodi Ministarstvo kulture i medija, a prikazuje rezultate za nepokretna i nematerijalna kulturna dobra te podatke za javno arhivsko gradivo i javnu knjižničnu građu u skladu s Pravilnikom o obliku, sadržaju i načinu vođenja Registra kulturnih dobara Republike Hrvatske.
Baza prijevoda hrvatske književnosti

Kao odgovor na dugogodišnju potrebu hrvatske kulturne javnosti Ministarstvo kulture i medija 2005. godine počinje sustavno i kontinuirano skrbiti o inozemnoj promidžbi i primjerenoj prezentaciji hrvatske knjige. Kako je dugoročni cilj osmisliti što učinkovitije načine promocije prilagođene osobitostima različitih kulturnih i knjižnih tržišta, baza prijevoda hrvatske književnosti temelj je planiranja konkretnih promidžbenih akcija i polazište za promišljanje budućih projekata.
Registar umjetničkih organizacija

Umjetničke organizacije su neprofitne pravne osobe i mogu obavljati samo umjetničku djelatnost za koju su registrirane upisom u Registar umjetničkih organizacija pri Ministarstvu kulture i medija. Područja umjetničkog stvaralaštva su: književno, književno-prijevodno, kazališno, filmsko, glazbeno, glazbeno-scensko, baletno, plesno, uključujući umjetničko izvođenje autorskih djela u tim područjima, likovno i primijenjeno likovno (slikarsko, kiparsko, arhitektonsko), umjetničko oblikovanje, umjetnička fotografija, multimedijalno stvaralaštvo i sl.
Proračun Grada Buja - Buie

Proračun Grada Buja - Buie temeljni je financijski dokument kojim se planiraju, raspoređuju i kontroliraju prihodi i rashodi Grada u određenoj fiskalnoj godini. On odražava financijsku politiku i prioritete lokalne samouprave te omogućuje ostvarenje različitih javnih potreba i ciljeva na području Grada.
Zgrade iz topografske osnove Grada Zagreba 2018 INSPIRE

Izvor podataka Zgrade iz topografske osnove Grada Zagreba 2018 - INSPIRE je poligonski sloj iz GIS baze topografskih podataka, a sadrži podatke o vrsti zgrada. Podaci su nastali aerofotogrametrijskim i LIDAR snimanjem 2012. i aerofotogrametrijskim snimanjem 2018. godine. Podaci obuhvaćaju adminstrativno područje Grada Zagreba, a nastali su za potrebe strategijskog i prostornog planiranja te upravljanja i razvoja Grada. Izradu podataka naručuje Grad Zagreb, upravlja podacima i objavljuje ih.
Ekološka mreža Natura 2000 Republike Hrvatske - INSPIRE

Prostorna baza koja sadrži podatke o područjima ekološke mreže Natura 2000 u RH. Prostorni podatak sastoji se od 782 poligonska područja očuvanja značajna za vrste i stanišne tipove (vPOVS, POVS i PPOVS) te 40 poligonskih područja očuvanja značajnih za ptice (POP). Područja ekološke mreže Natura 2000 za Hrvatsku definirana su temeljem obrade prikupljenih podataka o rasprostranjenosti vrsta i stanišnih tipova s dodataka Direktive o pticama i Direktive o staništima. 
Ovaj sloj sadrži granice područja ekološke mreže Natura 2000 temeljem važećih propisa (Uredba o ekološkoj mreži i nadležnostima javnih ustanova za upravljanje područjima ekološke mreže, NN 80/19, 119/23, 87/25, 123/25).
Državna mreža hidroloških postaja površinskih voda INSPIRE

Državna mreža hidroloških postaja površinskih voda osigurava trajno obavljanje motrenja i sustavnog prikupljanja podataka o hidrološkim pojavama za potrebe državnih ustanova, javnosti, sigurnosti i očuvanja ljudskih života i dobara, prostornog planiranja, zaštite okoliša i upravljanja vodama te ostalih gospodarskih djelatnosti od interesa za Republiku Hrvatsku.
Indeks kvalitete zraka u Republici Hrvatskoj - INSPIRE

Vlasnici/korisnici mjernih postaja, koji imaju uspostavljeno automatsko mjerenje imisija, dužni su osigurati kontinuirani prijenos podataka računalnom mrežom u Zavod. Vlasnici/korisnici mjernih postaja koji nemaju uspostavljeno automatsko mjerenje dostavljaju Zavodu godišnja izvješća o kakvoći zraka. Baza se u skladu s tim kontinuirano ažurira.
Unutar baze nalaze se dvije logičke cjeline podataka: 1) mjerni podaci, tj. pojedinačne satne "sirove" i validirane mjerne vrijednosti dobivene automatskim kontinuiranim mjerenjem kvalitete zraka, "meta" podaci o mrežama za praćenje kvalitete zraka (naziv, kratica, tip mreže, tijelo odgovorno za upravljanje te obavijest o vremenu), podaci o postajama (naziv, lokacija, ime stručne institucije odgovorno za postaju, tijelo kojemu se podaci dostavljaju, ciljevi mjerenja, geografske koordinate, onečišćujuće tvari koje se mjere, meteorološki parametri, tip područja, tip postaje u odnosu na izvor emisija, mjerna oprema, značajke uzorkovanja i dr.); 2) izvješća: godišnja izvješća o kvaliteti zraka.
Karta staništa Republike Hrvatske 2004 - INSPIRE

Prostorna baza koja sadrži podatke o rasprostranjenosti stanišnih tipova na teritoriju Hrvatske prema Nacionalnoj klasifikaciji staništa. Kartografski prikaz je razlučivosti mjerila 1: 100 000, a minimalna jedinica kartiranja je 9 ha. Kartirana su i linijska staništa (minimalna dužina 300 metara). Lokaliteti sa staništima zastupljenim na malim površinama prikazani su kao točke. Kartirana su staništa na cjelokupnom teritoriju Hrvatske, uključujući i more. Karta staništa dostupna je za pregled i pretraživanje u okviru aplikacije CRO Habitats (www.crohabitats.hr) koja osim pregleda karte staništa, sadrži i kataloške podatke o stanišnim tipovima u RH (prema Nacionalnoj klasifikaciji staništa) te prostorne podatke vezane za terenska opažanja stanišnih tipova.
KURIKULUMI DJEČJEG VRTIĆA CIPELICA

Ovaj skup podataka sadrži strukturirane informacije o planiranju i provedbi odgojno-obrazovnog rada u dječjem vrtiću. Obuhvaća ciljeve, sadržaje, metode rada, očekivane ishode i oblike praćenja razvoja djece u predškolskom odgoju. Kurikulum je usklađen s nacionalnim smjernicama (npr. Nacionalni kurikulum za rani i predškolski odgoj i obrazovanje RH) i usmjeren na poticanje cjelovitog razvoja djeteta – kognitivnog, socio-emocionalnog, tjelesnog, komunikacijskog i kreativnog.
GODIŠNJI PLANOVI I PROGRAMI RADA

Skup podataka sadrži strukturirane informacije o obrazovno-odgojnim aktivnostima, organizacijskim planovima, pedagoškim ciljevima i operativnim zadacima koji se provode u dječjem vrtiću tijekom jedne pedagoške godine. Namijenjen je planiranju, praćenju i evaluaciji rada s djecom predškolske dobi.
Imovina u vlasništvu Općine Čeminac

Ovaj skup podataka sadrži poveznicu u kojoj su sadržani doklumenti važni za upravljanje imovinom u vlasništvu Općine Čeminac kao što su:
- Strategija upravljanja imovinom u vlasništvu Općine Čeminac 2025. – 2031.
- Godišnji planovi upravljanja nekretninama i pokretninama u vlasništvu Općine Čeminac
- registar imovine
- Odluka o načinu, uvijetima i postupku raspolaganja imovinom u vlasništvu Općine Čeminac
Objava namjere postavljanja (gradnje) svjetlovodne distribucijske mreže - WFS

WFS servis koji sadrži podatke o namjeri gradnje svjetlovodne distribucijske mreže u Republici Hrvatskoj. Sadrže prostorne informacije o planiranim lokacijama, vrstama mreža (komercijalna svjetlovodna distribucijska mreža ili svjetlovodna distribucijska mreža temeljena na Planovima razvoja širokopojasne infrastrukture – PRŠI), te pripadajuće atribute poput operatora, statusa prijave i datuma objave.
Popis primarne dodjele numeracija operatora elektroničkih komunikacija

Djelotvorno upravljanje adresnim i brojevnim prostorom u Republici Hrvatskoj kao prirodno ograničenim općim dobrom, radi osiguravanja razložne, ravnomjerne i djelotvorne uporabe adresa i brojeva, temelji se na međunarodnim propisima te međunarodnim ugovorima i sporazumima koji obvezuju Republiku Hrvatsku. HAKOM upravlja adresnim i brojevnim prostorom te planira uporabu i provodi dodjelu adresa i brojeva, u skladu s Planom adresiranja i Planom numeriranja. Svaki operator ima pravo podnošenja zahtjeva za primarnu dodjelu adresa i brojeva, utvrđenih Planom adresiranja i Planom numeriranja. Popis primarne dodjele adrese i numeracija predstavlja registar dodijeljenih adresa i brojeva operatorima elektroničkih komunikacijskih usluga u RH.
Popis operatora aerodroma koji su ishodili odobrenje za uporabu i svjedodžbu u skladu sa Zakonom o zračnom prometu te svjedodžbe u skladu sa Uredbom Komisije (EU) br. 139/2014

Popis operatora aerodroma koji su ishodili odobrenje za uporabu i svjedodžbu u skladu sa Zakonom o zračnom prometu te svjedodžbe u skladu sa Uredbom Komisije (EU) br. 139/2014
Popis ovlaštenih centara za provođenje programa za stjecanje početnih kvalifikacija i periodičke izobrazbe vozača koji obavljaju prijevoz tereta i putnika

Popis ovlaštenih pravnih i fizičkih  osoba za provođenje programa za stjecanje početnih kvalifikacija i periodičke izobrazbe za vozača za prijevoz tereta i putnika - https://mmpi.gov.hr/promet/cestovni-promet-124/prijevoznici/8271
Državni proračun Republike Hrvatske za 2014. i projekcije za 2015. i 2016. godinu

Hrvatski sabor donio je na sjednici 4. prosinca 2013. godine Državni proračun Republike Hrvatske za 2014. godinu i projekcije za 2015. i 2016. godinu, Odluke o davanju suglasnosti na financijske planove izvanproračunskih korisnika za 2014. godinu i projekcije za 2015. i 2016. godinu i Zakon o izvršavanju Državnog proračuna Republike Hrvatske za 2014. godinu.

Navedeni dokumenti objavljeni su u Narodnim novinama, broj 152 od 17. prosinca 2013. godine.
Izmjene i dopune Državnog proračuna Republike Hrvatske za 2014. godinu od 21. ožujka 2014.

Hrvatski sabor donio je na sjednici od 21. ožujka 2014. godine Izmjene i dopune Državnog proračuna Republike Hrvatske za 2014. godinu i projekcije za 2015. i 2016. godinu i Odluke o davanju suglasnosti na Izmjene i dopune financijskih planova izvanproračunskih korisnika za 2014. godinu i projekcije za 2015. i 2016. godinu.

Navedeni dokumenti objavljeni su u Narodnim novinama, broj 39 od 27. ožujka 2014. godine.
Registar proračunskih i izvanproračunskih korisnika

Na temelju članka 5. stavka 6. Zakona o proračunu (Narodne novine, br. 144/21.) ministar financija 13. prosinca 2024. donio je Pravilnik o načinu vođenja Registra proračunskih i izvanproračunskih korisnika koji je službeno objavljen u Narodnim novinama br. 150/24.
Državni proračun Republike Hrvatske za 2015. i projekcije za 2016. i 2017. godinu

Hrvatski sabor donio je na sjednici 2. prosinca 2014. godine Državni proračun Republike Hrvatske za 2015. godinu i projekcije za 2016. i 2017. godinu, Odluke o davanju suglasnosti na financijske planove izvanproračunskih korisnika za 2015. godinu i projekcije za 2016. i 2017. godinu i Zakon o izvršavanju Državnog proračuna Republike Hrvatske za 2015. godinu.

Navedeni dokumenti objavljeni su u Narodnim novinama, broj 148 od 15. prosinca 2014. godine.
Registar zaklada Republike Hrvatske

Registar zaklada je središnja elektronička baza podataka koja se vodi pri nadležnom upravnom tijelu županije, odnosno Grada Zagreba, jedinstveno za sve zaklade u Republici Hrvatskoj.
Zakonska osnova za vođenje skupa podataka: Zakon o zakladama („Narodne novine“, broj 106/18 i 98/19).
Podzakonski propis: Pravilnik o sadržaju i načinu vođenja Registra zaklada Republike Hrvatske i Registra stranih zaklada u Republici Hrvatskoj („Narodne novine“, broj 56/19).
Evidencija vjerskih zajednica u Republici Hrvatskoj

U Evidenciju vjerskih zajednica u Republici Hrvatskoj upisuju se vjerske zajednice, organizacijski oblici vjerskih zajednica te zajednice vjerskih zajednica.
Zakonska osnova za vođenje skupa podataka: Zakon o pravnom položaju vjerskih zajednica („Narodne novine“, broj  83/02, 73/13).
Registar stranih udruga u Republici Hrvatskoj

Strane udruge  se upisuju u Registar stranih udruga u Republici Hrvatskoj pri županijama, odnosno Gradu Zagrebu, prema sjedištu strane udruge.
Registar stranih udruga vodi se u elektroničkom obliku jedinstveno za sve strane udruge u Republici Hrvatskoj, pri nadležnom upravnom tijelu županije, odnosno Grada Zagreba.
Zakonska osnova za vođenje skupa podataka: Zakon o udrugama („Narodne novine“, broj 74/14, 70/17 i 98/19 i 151/22). .

Napomena: podaci osoba za strane udruge odnose se na OSOBE OVLAŠTENE ZA ZASTUPANJE U RH.
Registar političkih stranaka Republike Hrvatske

Političke stranke upisuju se u Registar političkih stranaka Republike Hrvatske. Ministarstvo pravosuđa i uprave vodi i Popis ustrojstvenih oblika političkih stranaka.
Zakonska osnova za vođenje skupa podataka: Zakon o političkim strankama („Narodne novine“, broj 76/93, 111/96, 164/98, 36/01 i 1/07).
Registar vijeća, koordinacija vijeća i predstavnika nacionalnih manjina

Registar vijeća, koordinacija vijeća i predstavnika nacionalnih manjina je zbirka osobnih podataka svih vijeća, koordinacija vijeća i predstavnika nacionalnih manjina u Republici Hrvatskoj.
Vijeće nacionalne manjine i koordinacija vijeća nacionalnih manjina su neprofitne pravne osobe. Svojstvo pravne osobe stječu upisom u Registar vijeća, koordinacija vijeća i predstavnika nacionalnih manjina. U Registar se upisuju i predstavnici nacionalnih manjina te drugi oblici udruživanja nacionalnih manjina koji se osnivaju sukladno međunarodnim ugovorima.
e-Građani - statistika

Skup podataka sadrži najzanimljivije statistike sustava e-Građani. Osim samog broja korisnika sustava e-Građani,  možete pronaći podatke o broju e-Građana po županijama (prema mjestu prebivališta), koje su najkorištenije usluge i podatke o korištenim vjerodajnicama za pristup sustavu e-Građani.
Registar stranih zaklada u Republici Hrvatskoj

Temeljem Zakona o zakladama (NN 106/18, 98/19 i 151/22, u daljnjem tekstu: Zakon), strane zaklade se upisuju u registar stranih zaklada pri županijama, odnosno Gradu Zagrebu, prema sjedištu strane zaklade u Republici Hrvatskoj.

Registar stranih zaklada je središnja elektronička baza podataka koja se vodi pri nadležnom upravnom tijelu županije, odnosno Grada Zagreba (u daljnjem tekstu: nadležno upravno tijelo) jedinstveno za sve strane zaklade u Republici Hrvatskoj. 

Strana zaklada u smislu Zakona je zaklada koja je valjano osnovana na temelju pravnog poretka druge države.

Strana zaklada može ostvarivati svoju svrhu na području Republike Hrvatske nakon upisa u registar stranih zaklada, sukladno propisima Republike Hrvatske.

Strana zaklada upisom u registar stranih zaklada ne stječe svojstvo pravne osobe.

Napomena: podaci osoba za strane zaklade odnose se na OSOBE OVLAŠTENE ZA ZASTUPANJE U RH.
Pravilnik o dodjeli gradskih prostora na korištenje udrugama

Pravilnik o dodjeli gradskih prostora na korištenje udrugama (Službeni glasnik Grada Osijeka broj 6/17, 17/19, 1/20, 14/20 i 16/20)

Ovim se pravilnikom utvrđuju uvjeti, kriteriji, mjerila i postupci za dodjelu prostora u vlasništvu Grada Osijeka i prostora kojima Grad Osijek upravlja na korištenje udrugama za provođenje programa i projekata od interesa za Grad Osijek.

https://www.osijek.hr/gradska-uprava/gradski-uredi-odjeli-i-sluzbe/upravni-odjel-za-gospodarenje-imovinom-i-vlasnicko-pravne-odnose/
Program javnih potreba u socijalnoj skrbi i zdravstvu Grada Osijeka za 2026.

Programom javnih potreba u socijalnoj skrbi i zdravstvu za 2026. utvrđuju se:
-	javne potrebe u području brige o socijalno osjetljivim skupinama građana, odnosno djece, mladih, umirovljenika, osoba s invaliditetom koje imaju za cilj stvoriti preduvjete za kvalitetniji život građana 
-	javne potrebe u području zaštite zdravlja građana te javnozdravstvene mjere i veterinarske mjere u cilju zaštite pučanstva od zaraznih bolesti.
Proračun Općine Kamanje za 2023.g. s projekcijama za 2024. i 2025. g.

Proračun se sastoji od plana za proračunsku godinu i projekcija za sljedeće dvije godine, a sadrži financijske planove proračunskih korisnika prikazane kroz opći i posebni dio te obrazloženje proračuna.
Opći dio proračuna sadrži sažetak Računa prihoda i rashoda i Računa financiranja te Račun prihoda i rashoda i Račun financiranja.
Sažetak Računa prihoda i rashoda i Sažetak Računa financiranja sastoji se od ukupnih prihoda poslovanja i prihoda od prodaje nefinancijske imovine, ukupnih rashoda poslovanja i rashoda za nabavu nefinancijske imovine te ukupnih primitaka od financijske imovine i zaduživanja i izdataka za financijsku imovinu i otplate zajmova.
Račun prihoda i rashoda sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.
U Računu financiranja iskazuju se primici od financijske imovine i zaduživanja te izdaci za financijsku imovinu i za otplatu kredita prema izvorima financiranja i ekonomskoj klasifikaciji.
Proračun Općine Kamanje za 2026

Proračun se sastoji od plana za proračunsku godinu i projekcija za sljedeće dvije godine, a sadrži financijske planove proračunskih korisnika prikazane kroz opći i posebni dio te obrazloženje proračuna. Opći dio proračuna sadrži sažetak Računa prihoda i rashoda i Računa financiranja te Račun prihoda i rashoda i Račun financiranja. Sažetak Računa prihoda i rashoda i Sažetak Računa financiranja sastoji se od ukupnih prihoda poslovanja i prihoda od prodaje nefinancijske imovine, ukupnih rashoda poslovanja i rashoda za nabavu nefinancijske imovine te ukupnih primitaka od financijske imovine i zaduživanja i izdataka za financijsku imovinu i otplate zajmova. Račun prihoda i rashoda sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji. U Računu financiranja iskazuju se primici od financijske imovine i zaduživanja te izdaci za financijsku imovinu i za otplatu kredita prema izvorima financiranja i ekonomskoj klasifikaciji.
Proračun Općine Vojnić za 2023. godinu i projekcije za 2024. i 2025. godinu

Proračun Općine Vojnić za 2023. godinu i projekcije za 2024. i 2025. godinu. Proračunom se omogućava financiranje poslova u cilju ostvarivanja javnih potreba i prava mještana, koje se temelje posebnih zakona i drugih propisa financiraju iz javnih prihoda odnosno iz proračuna općine.
Službeni upisnik primljenih zahtjeva za pristup informacijama

Svaki zahtjev za pristup informacijama službenik za informiranje obvezan je upisati u Upisnik o zahtjevima, postupcima i odlukama o ostvarivanju prava na pristup informacijama i ponovnu uporabu informacija (Službeni upisnik). Službeni upisnik vodi se u prikladnom elektroničkom obliku pri čemu mora sadržavati sve sastavne dijelove sukladno Pravilniku o ustroju, sadržaju načinu vođenja službenog upisnika o ostvarivanju prava na pristup informacijama i ponovnu uporabu informacija (Narodne novine br. 83/14).
Evidencija nagrađivanih

Građanima Grada Samobora i drugim osobama, udrugama, ustanovama, trgovačkim društvima, vjerskim zajednicama i drugim pravnim osobama mogu se dodjeljivati javna priznanja za uspjehe u radu kojima osobito pridonose razvoju i boljitku Grada Samobora ili pojedinih njegovih djelatnosti, ili u znak počasti i zahvalnosti.
Građevine i uređaji javne namjene Općine Ljubešćica

Građevine i uređaji javne namjene su nadstrešnice na stajalištima javnog prometa, javni zdenci, vodoskoci, fontane, javni zahodi, javni satovi, ploče s planom naselja, oznake kulturnih dobara, zaštićenih dijelova prirode i sadržaja turističke namjene, spomenici i skulpture te druge građevine, uređaji i predmeti javne namjene lokalnog značaja.
Odluka o raspoređivanju sredstava iz Proračuna za redovito financiranje političkih stranaka i nezavisnih vijećnika zastupljenih u Županijskoj skupštini Bjelovarsko-bilogorske županije za 2022. godinu

Odluka o raspoređivanju sredstava iz Proračuna za redovito financiranje političkih stranaka i nezavisnih vijećnika zastupljenih u Županijskoj skupštini Bjelovarsko-bilogorske županije za 2022. godinu
GODIŠNJI PLAN uobičajenih mjera za sprječavanje šteta od divljači na području Bjelovarsko-bilogorske županije za lovnu godinu 2023./2024.

GODIŠNJI PLAN uobičajenih mjera za sprječavanje šteta od divljači na području Bjelovarsko-bilogorske županije za lovnu godinu 2023./2024.
Odluka o raspoređivanju sredstava za redovito godišnje financiranje političkih stranaka i nezavisnih vijećnika Općinskog vijeća Općine Križ iz Proračuna Općine Križ za 2023. godinu

Ovom Odlukom raspoređuju se sredstva za redovito godišnje financiranje političkih stranaka i nezavisnih vijećnika Općinskog vijeća Općine Križ koja su osigurana u Proračunu Općine Križ za 2023. godinu.
ASSET-LISTA OPĆINE KRIŽ

Popis sklopova podataka Općine Križ: Asset lista. Otvoreni podaci su podaci koji su javno i besplatno dostupni, a namijenjeni su ponovnoj uporabi u komercijalnu ili nekomercijalnu svrhu koja je različita od svrhe za koju su izvorno izrađeni ili prikupljeni. Otvoreni podaci doprinose transparentnost tijela javne vlasti, jačaju njihovu odgovornost prema javnosti i smanjuju rizik od korupcije. S druge strane, podaci koje generira javni sektor predstavljaju vrijedan resurs za razvoj inovativnih usluga i proizvode s dodanom vrijednošću, koji su poticaj razvoju gospodarstva, odnosno otvaranju novih radnih mjesta i poticanja ulaganja u sektorima temeljenima na podacima. Oni omogućuju stvaranje kompetitivnih prednosti, razvoj inovacija i novih radnih mjesta.
Politika zaštite osobnih podataka

Politika zaštite osobnih podataka Općine Lovran sa dostupnim dokumentima (ZAHTJEV ispitanika na ispravak.doc, ZAHTJEV ispitanika na pristup.doc, ZAHTJEV ispitanika o povlacenju privole.doc, ZAHTJEV ispitanika za pravo na brisanje (pravo na zaborav).doc, ZAHTJEV ispitanika za pravo na ogranicenje obrade.doc, ZAHTJEV ispitanika za pravo na prigovor.doc)
Program javnih potreba u socijalnoj skrbi i zdravstvu Grada Pazina

Skup podataka sadrži programe socijalno-zdravstvenih potreba Grada Pazina po godinama, uključujući planirane mjere, aktivnosti i financiranje iz proračuna. Obuhvaća informacije o dostupnim socijalnim i zdravstvenim uslugama te poveznice na pružatelje usluga, poput Doma za starije osobe, pomoći u kući, novčanih naknada i savjetovališta. Podaci omogućuju uvid u opseg i način pružanja socijalne i zdravstvene skrbi građanima.
Prostorni i urbanistički planovi Općine Brtonigla-Verteneglio

Prostorni i urbanistički planovi Općine Brtonigla – Verteneglio predstavljaju temeljne planske dokumente kojima se uređuje prostorni razvoj općine, način korištenja prostora te smjernice za izgradnju i zaštitu prostora u skladu s važećim zakonima i potrebama zajednice.
Proračun Općine Brtonigla-Verteneglio

Proračun Općine Brtonigla – Verteneglio je temeljni financijski dokument kojim se planiraju, raspoređuju i kontroliraju prihodi i rashodi Općine u određenoj fiskalnoj godini. On odražava financijsku politiku i prioritete lokalne samouprave te omogućuje ostvarenje različitih javnih potreba i ciljeva na području općine.
Plan javne nabave

Plan javne nabave Općine Brtonigla – Verteneglio je strateški dokument kojim Općina unaprijed planira sve nabave roba, radova i usluga koje namjerava provesti tijekom jedne kalendarske godine. Izrađuje se u skladu sa Zakonom o javnoj nabavi, a njegova osnovna svrha je transparentno i učinkovito upravljanje proračunskim sredstvima.